મોસ્કો: રશિયાની મુલાકાતે ગયેલા વડાપ્રધાન નરેન્દ્ર મોદીને રશિયાના રાષ્ટ્રપતિ વ્લાદિમીર પુતિને નરેન્દ્ર મોદીને મહાત્મા ગાંધીની ડાયરીનું એક પાનું અને 18મી સદીની ભારતીય તલવાર ભેટ સ્વરૂપે આપી છે. પીએમઓ દ્વારા જાહેર કરવામાં આવેલા નિવેદનમાં કહેવામાં આવ્યું છે કે, ‘રશિયાના રાષ્ટ્રપતિ પુતિને વડાપ્રધાન નરેન્દ્ર મોદીને મહાત્મા ગાંધીની ડાયરીનું એક પાનું ભેટમાં આપ્યું હતું. આ પાનામાં ગાંધીએ પોતે કંઇક લખ્યું છે.’